Kaitseväelase välisriiki lähetamine, välislähetustasu ja hüvitiste suurus ning maksmise kord – Riigi Teataja
Kaitseväelase välisriiki lähetamine, välislähetustasu ja hüvitiste suurus ning maksmise kord
Kaitseväelase välisriiki lähetamine, välislähetustasu ja hüvitiste suurus ning maksmise kord - sisukord
§ 2 Kaitseväelase välisriiki lähetamine
§ 3 Välislähetustasu ja hüvitiste suurus ning maksmine
§ 4 Rahvusvahelises sõjalises operatsioonis osalemise välislähetustasu suurus
§ 5 Välislähetustasu maksmise kord
§ 6 Välislähetuse vormistamine
RT I, 19.07.2011, 10
Vastu võetud 18.01.2007 nr 13
RT I 2007, 5, 26
24.05.2007 RT I 2007, 39, 281 08.06.2007
Määrus kehtestatakse «Kaitseväeteenistuse seaduse» § 175 lõike 4 alusel.
Määrusega kehtestatakse kaitseväelase välisriiki lähetamise kord, välislähetustasu ning hüvitiste suurus ja maksmise kord ning rahvusvahelises sõjalises operatsioonis osalemise välislähetustasu suurus ja maksmise kord.
§ 2. Kaitseväelase välisriiki lähetamine
(1) Välislähetusse lähetatakse kaitseväelane kaitseväe juhataja käskkirja alusel, milles märgitakse lähetatava nimi, auaste, ametikoht, teenistuskoht, lähetuse sihtkoht, kestus, eesmärk, ülesanne ning makstava välislähetustasu ja hüvitise suurus.
(2) Kaitseväelase välislähetusse lähetamiseks esitab kaitseväelase teenistust korraldav ülem kaitseväe juhatajale taotlusena esildise, milles esitab käesoleva paragrahvi lõikes 1 toodud andmed. Vajadusel lisatakse esildisele muud dokumendid lähetuse otsustamiseks.
(3) Esildise õigeaegse esitamise eest vastutab kaitseväelase teenistust korraldav ülem.
§ 3. Välislähetustasu ja hüvitiste suurus ning maksmine
[RT I 2007, 39, 281 - jõust. 08.06.2007]
(1) Kaitseväelase välislähetuse korral, mille kestus ei ületa üht aastat, juhindutakse välislähetustasu ning hüvitiste suuruse määramisel ja maksmisel Vabariigi Valitsuse 28. märtsi 2001. a määrusest nr 108 «Teenistuslähetuse kulude hüvitamise ja päevaraha maksmise tingimused, ulatus ja kord».
(2) Kaitseväelase välislähetuse korral, mille kestus ületab üht aastat, juhindutakse välislähetustasu ning hüvitiste suuruse määramisel ja maksmisel Vabariigi Valitsuse 26. veebruari 1997. a määrusest nr 47 «Teenistuja välislähetusse saatmise korra kinnitamine».
(3) Kaitseväelase välislähetuse korral, mille kestus ületab üht aastat, kohaldatakse kaitseväelasele välislähetustasu lähtesummade määramisel ja maksmisel aluseks võetavaid, käesoleva paragrahvi lõikes 2 nimetatud Vabariigi Valitsuse määrusega kinnitatud välislähetustasu lähtesummasid sõjaväelise auastmega ametikohtadel järgmiselt:
1) kõrgema ametniku välislähetustasu lähtesumma – «Kaitseväeteenistuse seaduse» § 22 lõike 2 punktides 1–7 sätestatud põhiametikohad;
2) vanemametniku välislähetustasu lähtesumma – «Kaitseväeteenistuse seaduse» § 22 lõike 2 punktides 8 ja 9 ning § 23 lõike 2 punktides 1 ja 2 sätestatud põhiametikohad;
3) nooremametniku välislähetustasu lähtesumma – «Kaitseväeteenistuse seaduse» § 23 lõike 2 punktides 3–5 ja § 24 lõikes 2 sätestatud põhiametikohad;
4) abiteenistuja välislähetustasu lähtesumma – «Kaitseväeteenistuse seaduse» §-s 25 sätestatud ametikohad.
§ 4. Rahvusvahelises sõjalises operatsioonis osalemise välislähetustasu suurus
Rahvusvahelises sõjalises operatsioonis osalemisel makstakse kaitseväelasele vastavalt tema ametikoha auastme liigile välislähetustasu järgmiselt:
1) sõdurid ja nooremallohvitserid – 35,79 eurot päevas;
2) vanemallohvitserid – 40,26 eurot päevas;
3) nooremohvitserid – 43,46 eurot päevas;
4) vanem- ja kõrgemad ohvitserid – 46,66 eurot päevas.
§ 5. Välislähetustasu maksmise kord
(1) Kaitseväelase välislähetusega seotud kulud kaetakse kaitseväelase välisriiki lähetamist taotlenud asutuse eelarvest või teistest selleks ettenähtud vahenditest.
(2) Kaitseväelasele võib korraga maksta ainult ühte liiki välislähetustasu.
§ 6. Välislähetuse vormistamine
Kaitseväelase välislähetuse taotlemine, välislähetuse vormistamine ning välislähetusega seotud kulude maksmine vormistatakse kooskõlas asutuse asjaajamist, raamatupidamisarvestust ja -aruandlust reguleerivates õigusaktides kehtestatud nõuetega.
(2) Määrust rakendatakse 1. jaanuarist 2007. a.